Á hverju vori heldur Invest in ME Research ráðstefnu í London þar sem allir helstu sérfræðingar í rannsóknum á ME hittast , bera saman bækur sínar og halda fyrirlestra . Fulltrúi úr stjórn ME félags Íslands hefur mætt á þennan viðburð frá árinu 2014 og þannig hefur félagið haldið tengslum við önnur ME félög auk þess að fylgjast með því sem efst er á baugi í ME-málum hverju sinni . Fyrirlestrarnir frá þessu ári eru nú aðgengilegir á síðu Invest in ME Reasearch ásamt öðru áhugaverðu efni . Hér að ofan er mynd af fulltrúum okkar félags , Jóhönnu Sól Haraldsdóttur og Guðrúnu Sæmundsdóttur með Ron Davis sem er heimsþekktur vísindamaður sem helgar sig nú rannsóknum á ME . Hann er maðurinn á bak við End ME / CFS Project hjá Open Medicine Foundation . Fyrirlestur hans á ráðstefnunni fjallaði um rannsóknir á mjög veikum ME sjúklingum og það er hægt að sjá hann hér .